ใครเป็น คนคิดแคมเปญ Delivery ส่งด่วนใน 30 นาที
แคมเปญส่งด่วน ที่ช่วยให้ Domino’s Pizza ก้าวขึ้นมาเป็นผู้นำในตลาดพิซซานั้น เป็นมาอย่างไร ? ลงทุนแมนจะเล่าให้ฟัง
8 มี.ค. 2566

ใครเป็น คนคิดแคมเปญ Delivery ส่งด่วนใน 30 นาที /โดย ลงทุนแมน
ใครคือเจ้าแห่งพิซซาบนโลกใบนี้ ?
คำตอบก็คือ Domino’s Pizza เชนร้านพิซซาที่ใหญ่ที่สุดในโลกและในสหรัฐอเมริกา
ในปี 2565 Domino’s Pizza มีรายได้มากกว่า 160,000 ล้านบาท และมีสาขาเฉียด 20,000 สาขาทั่วโลก
ทิ้งห่างอันดับ 2 ที่คนไทยคุ้นหูกันดีอย่าง Pizza Hut ที่มีรายได้ 120,000 ล้านบาท และมีสาขาอยู่ที่ราว 19,000 สาขา
นอกจากนี้ Domino’s Pizza ยังเป็นคนคิดแคมเปญส่งด่วนใน 30 นาที ที่มีส่วนทำให้พิซซาของ Domino’s Pizza เข้าถึงลูกค้าได้อย่างรวดเร็ว แซงหน้าร้านอื่น ๆ อีกด้วย
แล้วแคมเปญส่งด่วน ที่ช่วยให้ Domino’s Pizza ก้าวขึ้นมาเป็นผู้นำในตลาดพิซซานั้น เป็นมาอย่างไร ?
ลงทุนแมนจะเล่าให้ฟัง
╔═══════════╗
 ชีวิตต้องการความเเซ่บ ผักกาดดองยำเกี่ยมฉ่ายตรานกพิราบ หมักด้วยกระบวนการธรรมชาติ รสชาติจัดจ้าน เปรี้ยว หวาน เค็ม เผ็ด กลมกล่อม รับฟรี สินค้าตัวอย่าง 100 ชิ้น inbox ที่ 
╚═══════════╝
ย้อนกลับไปเมื่อราว 60 ปีที่แล้ว สองพี่น้องโมนาแฮน ได้ซื้อร้านพิซซาเล็ก ๆ ที่ชื่อว่า Dominick’s Pizza ในรัฐมิชิแกน ก่อนที่จะเปลี่ยนชื่อมาเป็น Domino’s Pizza ในภายหลัง
สถานการณ์ในช่วงแรกดูเหมือนจะไม่ค่อยดีนัก คุณทอม โมนาแฮน จึงได้ตัดสินใจเพิ่มบริการส่งพิซซาฟรีให้กับลูกค้าเข้าไป
ซึ่งก็ถือเป็นเรื่องที่ใหม่มากในเวลานั้น และการมี Delivery ส่งอาหารไปที่บ้าน ก็ยังถือเป็นเรื่องที่ไกลตัวสำหรับร้านอาหาร
แต่ว่าผลตอบรับนั้นก็ออกมาดีเกินคาด
เพราะมันตอบโจทย์ลูกค้า ที่ไม่ต้องเดินทางมาซื้อพิซซาด้วยตัวเอง ทำให้ร้านของคุณทอมเริ่มพลิกกลับมามีกำไร
20 ปีต่อมา Domino’s Pizza กำลังเริ่มขยายสาขาไปทั่วประเทศ และต้องการที่จะเป็นผู้นำในอุตสาหกรรม
แต่ทว่าการแข่งขันระหว่างเชนร้านพิซซาด้วยกัน เพื่อครองใจคนอเมริกันในตอนนั้น ดุเดือดเอามาก ๆ
จนในที่สุด Domino’s Pizza ก็ได้ออกแคมเปญส่งพิซซาด่วนภายใน 30 นาทีออกมา และถ้าส่งไม่ทัน ลูกค้าสามารถรับออร์เดอร์นั้นฟรีไปได้เลย
ซึ่งแคมเปญนี้มันก็กลายเป็นไวรัลอย่างรวดเร็ว 
เพราะมันเป็นเรื่องที่แปลกใหม่มากในยุคนั้น และดูจะกลายเป็นเรื่องสนุก ท้าทาย น่าลุ้น สำหรับลูกค้า
และสำหรับคนที่อยากทานพิซซา ก็รู้ว่าการสั่งพิซซาที่นี่ จะทำให้ตัวเองได้รับอาหารภายในเวลาอันรวดเร็ว
ต่างจากพิซซาเชนใหญ่อื่น ๆ ในขณะนั้น
ทำให้ยอดขายของ Domino’s Pizza นั้นเติบโตขึ้นมาอย่างรวดเร็ว และเริ่มเบียดเชนร้านพิซซาใหญ่หลายเจ้าขึ้นมาเป็นผู้นำในตอนนั้น
ต้องบอกว่าความสำเร็จของแคมเปญนั้น ไม่ได้มาจากความรวดเร็วในการขับรถไปส่งเพียงอย่างเดียว แต่เกิดจากการพัฒนากระบวนการทั้งระบบ
ตั้งแต่การเตรียมและทำพิซซาอย่างรวดเร็ว ผ่านการอบแบบระบบสายพานกึ่งอุตสาหกรรม ขนส่งผ่านกล่องพิซซาแบบใหม่ที่มีความแข็งแรง สามารถวางซ้อนทับกันได้หลายชั้น
และถูกเก็บในถุงเก็บอุณหภูมิ ที่ทำให้พิซซาไปถึงมือของลูกค้าแบบที่ยังอุ่น ๆ อร่อย พร้อมทานทันที
ซึ่งความสำเร็จในแคมเปญนี้ ได้กลายเป็นส่วนสำคัญที่ทำให้ Domino’s Pizza ก้าวขึ้นมาเป็นเชนร้านพิซซาที่ใหญ่ที่สุดในโลกในปัจจุบัน
และยังได้ทำให้อุตสาหกรรมฟาสต์ฟูดหันมาสนใจบริการ Delivery หรือการจัดส่งอาหารให้ถึงหน้าประตูบ้านของลูกค้า จนกลายเป็นมาตรฐานของทั้งอุตสาหกรรมฟาสต์ฟูด และ Delivery ในปัจจุบัน..
╔═══════════╗
ชีวิตต้องการความเเซ่บ ผักกาดดองยำเกี่ยมฉ่ายตรานกพิราบ หมักด้วยกระบวนการธรรมชาติ
ผักกาดดองหั่นชิ้น รสชาติจัดจ้าน เปรี้ยว หวาน เค็ม เผ็ด กลมกล่อม เพิ่มกลิ่นหอมด้วยพริกจินดาบดทานเลยก็อร่อย เป็นเครื่องเคียงก็ดี รับฟรี สินค้าตัวอย่าง 100 ชิ้น
เพียงกดติดตามเพจ 
 เเละ inbox เเจ้งว่ามาจากลงทุนแมน
สั่งซื้อได้เลยที่
Line 
Lazada 
Shopee 
╚═══════════╝
References 
-
-
-
-